Ek is nie die oppervlakkige tipe wat mense ooit op hul baadjies takseer nie. Maar boetie – hulle skoene!
By die onlangse Open Book Festival het ek honderde foto’s van skoene geneem. Lesers se skoene, skrywers se skoene, organiseerders se skoene. Ghrênd skoene, sandale met sokkies, sexy hakskoene en winterstewels. Dit wil voorkom of die broeder-en-susterskap van die boek nie noodwendig voorkeur gee aan ’n sekere soort skoen nie ... hul voete word versteek (en in sekere gevalle uitgestal) in enigiets van Mr Price-plakkies tot pikante leernommertjies wat in spirale om die enkels krul.
Wyl dit onmoontlik blyk om boekliefhebbers, boekmakers en boekverkopers te tipeer in terme van hul skoene, glo ek steeds nie dis verkeerd om mense op hul skoene te takseer nie. Ek dink regtig dit sê heelwat meer as baadjies en boekomslae. En ek is nie alleen in my oortuiging nie. Charles Simic, die Serbies-Amerikaanse digter, is dit met my eens: skoene is die geheime gesig van die innerlike lewe.
Jou uitdaging is om die geheime te lees wat in hierdie skoenportrette opgesluit lê.
Die Britse Skrywer
Die Rebelse Vertaler/Digter/Romansier
Die Jong Bloed
Die Loslittige Leser
Die Aandagtige Luisteraar
Die Sportiewe Leser
Die "Dainty" Digteres
Die Digterlike Joernalis
Die Mistiek Boer
Die Uitgewer van Poësie
Omdat ek verlede week nie ’n Snarsie kon skryf nie, is daar dié week ’n dubbeldosis skryfwerk deur ervare digters, nuwe stemme, onlangse debutante en van ons land se voorste liriekskrywers. Lekker lees, en mooi loop, hoe jou skoene ook al lyk.
Lees gedigte deur vyf digters wat in 2011 debuteer het
Kry ’n voorsmakie van die werk van die debutante wat hul buiging by vanjaar se Versindaba gemaak het.
• duiwedrek – Andries Samuel
• Epilepsie – Anne-Ghrett Erasmus
• Charlotte Mew – Nini Bennett
• ek wil die weerlig soen – Jasper van Zyl
• Lonely connect – Fourie Botha
Drie van die coolste liriekskrywers in Afrikaans het vir ons lirieke gestuur vir jou leesplesier.
• Die jaar toe pa die skottelgoedwasser gewen het - Andries Bezuidenhout
• emoticon breakdown - Toast Coetzer
• Tydbom - Stef Bos
Lees ook &’n verslag oor die geleentheid waar hierdie drie digters/liriekskrywers saam met Valiant Swart opgetree het.
Open Book-verslag: Die poësie van lirieke
Kyk na foto&’s van die Versindaba.
• Lees Melt Myburgh se gedig by die ontvangs van die Ingrid Jonker-prys.
Lees verse deur sekere van die digters wat by die Verras oop-mikrofoon-sessie tydens die Versindaba voorgelees het.
• Verras-vers: Die kamer 1 & 2 - Wilma Barry
• Verras-vers: Vir see - Louis Roux
• Verras-vers: ô’se Aram - Monty Isaacs
Joan Hambidge is op reis en aan die skryf. Lees haar twee jongste reis-verse hier.
• "Keerweer" (uit Washington)
• "My lyf" (uit San Francisco)
Lees nog ’n nuwe gedig deur Hertzogpryswenner Johann de Lange.
Engelse digter Gail Dendy het vir ons twee nuwe verse aangestuur.
Lees Izak du Plessis se gedig "Farce Poetica" hier.